Budapest Főváros VIII. kerület Helyi Választási Bizottság a 152/2014. (IX.08.) sz. határozatával 3 igen 0 nem szavazattal a következő határozatot hozta:

**Budapest Főváros VIII. kerület Helyi Választási Bizottság a 2014. évi helyi önkormányzati képviselők és polgármesterek általános választáson Budapest Főváros VIII. kerület 11. sz. egyéni választókerületében Dr. Kenderfi Józsefné Szociáldemokraták Magyar Polgári Pártja jelölő szervezet egyéni választókerületi jelöltjének nyilvántartásba vételre irányuló kérelmét visszautasítja.**

A választási bizottság elsőfokú határozata ellen a központi névjegyzékben szereplő választópolgár, jelölt, jelölő szervezet, továbbá az ügyben érintett természetes és jogi személy, jogi személyiség nélküli szervezet a Fővárosi Választási Bizottságnak címzett fellebbezést nyújthat be a határozat ellen, jogszabálysértésre hivatkozással, illetve a mérlegelési jogkörben hozott határozattal szemben a meghozataltól számított három napon belül személyesen, levélben, telefaxon vagy elektronikus levélben a Budapest VIII. kerület Helyi Választási Bizottságnál (1082 Budapest VIII. kerület, Baross u. 63-67., fax: 459-2215, email: valasztas@jozsefvaros.hu) úgy, hogy az legkésőbb 2014. szeptember 11. (csütörtök) 16.00 óráig megérkezzen. A fellebbezésnek tartalmaznia kell a kérelem Ve. 223. § (3) bekezdése szerinti alapját, a benyújtójának nevét, lakcímét (székhelyét) és – ha a lakcímétől (székhelyétől) eltér – postai értesítési címét, a kérelem benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a magyar állampolgárságát igazoló okiratának típusát és számát, vagy jelölő szervezet vagy más szervezet esetében a bírósági nyilvántartásba-vételi számát. A fellebbezés tartalmazhatja benyújtójának telefaxszámát vagy elektronikus levélcímét, illetve kézbesítési megbízottjának nevét és telefaxszámát vagy elektronikus levélcímét. A fellebbezésben új tények és bizonyítékok is felhozhatók.

I n d o k o l á s

I.

Dr. Kenderfi Józsefné (lakcím: ……………………….) a Szociáldemokraták Magyar Polgári Pártja jelölő szervezet egyéni választókerületi jelöltje a 2014. évi helyi önkormányzati képviselők és polgármesterek általános választásán Budapest Főváros VIII. kerület 11. sz. egyéni választókerületében egyéni választókerületi jelöltként nyilvántartásba vételét kezdeményezte a Budapest Főváros VIII. kerület Helyi Választási Bizottságnál (a továbbiakban: HVB), melyhez benyújtotta a helyi önkormányzati képviselők és polgármesterek választásán,valamint a nemzetiségi önkormányzati képviselők választásán a választási irodák hatáskörébe tartozó feladatok végrehajtásának részletes szabályairól és a választási eljárásban használandó nyomtatványokról szóló 4/2014. (VII. 24.) IM rendelet(a továbbiakban: IM rendelet) 17. melléklete szerinti E2 „Egyéni jelölt bejelentése a helyi önkormányzati választáson” elnevezésű formanyomtatványt, valamint 18 db. ajánlóívet 57 választópolgár adataival, melyet a Budapest Főváros VIII. kerület Helyi Választási Iroda (a továbbiakban: Helyi Választási Iroda) 2014. szeptember 08. napján átvett.

II.

A Nemzeti Választási Bizottság 1189/2014. sz. határozatával a fent megjelölt jelölő szervezetet a 2014. évi helyi önkormányzati képviselők és polgármesterek általános választásán nyilvántartásba vette, mely határozat jogerős.

A helyi önkormányzati képviselők és polgármesterek választásáról szóló 2010. évi L. törvény 9. § (1) bekezdés, valamint a Helyi Választási Iroda vezetőjének 2014. augusztus 18. napján kelt 01-23/5/2014. sz. hirdetménye alapján a Budapest Főváros VIII. kerület 12. sz. egyéni választókerületben a jelölt állításhoz legalább 49 választópolgár jelölése szükséges.

A Helyi Választási Iroda a jelölt adatait és választójogát, valamint az ajánlóíveken szereplő ajánlások közül 57 ajánlást – a HVB döntésének előkészítése érdekében – a központi névjegyzék és a szavazókörök és választókerületek nyilvántartása alapján a választási informatikai rendszerben ellenőrzött, az ellenőrzés a Ve. 122. és 125. §-127. §-ában foglaltakra terjedt ki, figyelemmel az ajánlások ellenőrzésének egyes kérdéseiről szóló 5/2014. sz. NVB iránymutatásban foglaltakra is.

A HVB ellenőrizte a jelölt bejelentés formai és tartalmi elemeit és megállapította, hogy a bejelentőlap hiánytalanul kitöltésre került az IM rendeletben és a választási eljárásról szóló törvényben foglaltaknak megfelelően, a jelölt választójoggal rendelkezik. A jelölt az ajánlóív igénylésekor az IM rendelet 12. melléklete szerinti A4 „Ajánlóív igénylése jelölt a helyi önkormányzati választáson” elnevezésű nyomtatványon nyilatkozott arról, hogy nincs olyan tisztsége, amely összeférhetetlen a képviselői megbízatással, illetve megválasztása esetén a képviselői megbízatással összeférhetetlen tisztségéről lemond.

A HVB megvizsgálta a Helyi Választási Iroda által ellenőrzött ajánlóívek adattartalmát, valamint hogy a jogszabályi követelményeknek megfelelő érvényes ajánlások száma eléri-e a megkövetelt határt, ennek során a Helyi Választási Iroda által ellenőrzött ajánlások megvizsgálását követően megállapította, hogy azok közül 16 ajánlás érvényes, 41 ajánlás nem felel meg a Ve. 122. §-ában, illetve 126. §-ában foglalt követelményeknek.

A Ve. 307/G. § (1) bekezdése szerint az egyéni választókerületi jelöltet legkésőbb a szavazást megelőző harmincnegyedik napon kell bejelenteni. (2014. szeptember 08. 16.00). Ugyanezen § (2) bekezdése szerint az egyéni választókerületi jelöltet a helyi választási bizottság veszi nyilvántartásba.

A Ve. 133. § (2) bekezdése szerint a választási bizottság visszautasítja a jelölő szervezet, a jelölt, illetve a lista nyilvántartásba vételét, ha bejelentése a törvényes feltételeknek nem felel meg.

A fentiek alapján a HVB megállapította, hogy a jelölt a törvényes feltételeknek nem felel meg, tekintettel arra, hogy az érvényes ajánlások száma nem éri el a jelöltállításhoz szükséges határt, ezért a jelölt nyilvántartásba vételre irányuló kérelem visszautasításra került.

A HVB megállapította, hogy a Helyi Választási Irodától igényelt és átvett ajánlóíveket a jelölt hiánytalanul leadta.

A HVB hatásköre és határozata a választási eljárásról szóló 2013. évi XXXVI. törvény (a továbbiakban: Ve.) 10. §-ában, 14. § (2) bekezdés d) pontjában, 44. § (1) bekezdésében, 45. § (1) és (2) bekezdésében, 46. §-ában, 120. §-ában, 122.§-ában, 124-127. §-ában, 132. §-ában, 133. § (2) bekezdésében, a 304. § c) pontjában, 307/E §-ában, 307/G. § (1)-(2) bekezdésében, a helyi önkormányzati képviselők és polgármesterek választásáról szóló 2010. évi L. törvény 9. § (1) bekezdésben, a helyi önkormányzati képviselők és polgármesterek választásán, valamint a nemzetiségi önkormányzati képviselők választásán a választási irodák hatáskörébe tartozó feladatok végrehajtásának részletes szabályairól és a választási eljárásban használandó nyomtatványokról szóló 4/2014. (VII. 24.) IM rendelet 12. és 17. mellékletében, az ajánlások ellenőrzésének egyes kérdéseiről szóló 5/2014. sz. NVB iránymutatásban, Budapest Főváros VIII. kerület Helyi Választási Iroda vezetőjének 2014. augusztus 18. napján kelt 01-23/5/2014. sz. hirdetményében foglaltakon, a jogorvoslati lehetőségről szóló tájékoztatás pedig a Ve. 10. § (3) bekezdés, 221. §, a 223.-225. §-okon alapul.

Kisebbségi vélemény: -

 Dr. Galambos Károly

 a Helyi Választási Bizottság

 elnöke